Triin Ojari
Triin Ojari (sündinud 8. aprillil 1974) on eesti arhitektuuriajaloolane[viide?] ja Eesti Arhitektuurimuuseumi direktor. Ta lõpetas 1996. aastal Eesti Kunstiakadeemia kunstiteaduse erialal ning oli aastatel 2007–2011 samas doktorant. Ta töötas aastatel 1995–2000 Eesti Arhitektuurimuuseumis teadurina, 2000–2013 arhitektuuriajakirja MAJA peatoimetajana ja on 2014. aastast Eesti Arhitektuurimuuseumi direktor. Ojari kuulub Rahvusvahelise Arhitektuurimuuseumide Konföderatsiooni (ICAM) juhatusse. Ta on Euroopa Liidu Mies van der Rohe arhitektuuripreemia nõukoja liige.